
IVSagna  est  copia  malornm  vitam  humanam  corrumpentium.  At  quid  dolo¬ 
res,  quid  vulnera,  quid  morbi,  quid  omnia  illa,  quae  et  sensus  et  animus 
hominis  perhorrescunt,  si  consideramus  ea,  quae  innotuerunt  de  hominibus 
non  solum  pro  mortuis  habitis,  verum  etiam  tanquam  mortuis  sepultis.  Sem- 
per  fuerunt  et  adhuc  observantur  specie  mortui,  qui,  omissa  cautione,  se¬ 
pulcris  traditi  mox  quidem  iterum  in  vitam  redeunt,  saepe  tamen  ita,  ut  e 
sepulcro  removeri  non  possint,  quoad  fames  vel  frigus  vitam  illam  moestis- 
simain  extinguant.  Casus  enumerantur,  ubi,  praesentibus  omnibus  fere 
mortis  signis,  tamen  in  corpore  humano  aliquod  vitae  residuum  aderat,  quod 
caute  retentum  mox  iterum  per  singulas  corporis  partes  sensim  sensimque 
extendebatur  et  sic  vitam  veram  restituebat.  Postquam  multa  de  morte  opi¬ 
nata  et  de  specie  mortuis  innotuerunt,  necessarium  visum  est,  ut  aqua  sub¬ 
mersi,  frigore  rigentes,  suffocati,  suspensi,  attoniti,  nec  non  ii,  qui  contu¬ 
sionibus,  haemorrhagiis  et  conquassationibus  vehementioribus  in  conditionem 
morti  similem  inciderint,  non  pro  revera  mortuis  habeantur,  sed  potius 
animationis  experimenta  in  iis  instituantur.  Non  eadem  cautione  usi  sunt  in 
iis,  qui  per  longinquam  sollicitudinem,  perneuroses,  partum  difficilem  alias- 
que  similes  occasiones  mortem  opinatam  sibi  contraxerunt.  Denique  vero  in 
universum  hoc  principium  stabilitum  est,  quemvis  mortuum  vel  mortuo  simi¬ 
lem  summa  cautione  observandum  esse ,  quoad  verae  mortis  dubium  non 
amplius  adsit.  Cor  nimirum,  irritabilitatis  centrum,  per  longum  tempus  vim 
suam  propriam  retinere  potest,  etiamsi  fere  nullum  absit  externum  mortis 

signum ;  quare  vita  propria ,  sanguinis  circulatione  et  respiratione  sublata, 
nondum  extincta  esse  debet.  Ceterum  mortis  opinatae  species  est,  ubi  praeter 
cordis  irritabilitatem  etiam  systema  sensibile,  quamquam  per  tempus  aliquod 
integrum,  organis  tamen  suis  uti  non  potest.  Tum  obscura  quaedam  vitae 
conscientia  remanere ,  tunc  sensus  quidam  incitamenta  percipere  possunt, 
alia  vero  vitae  signa  adesse  non  solent. 

Haud  raro  iis,  qui  mortui  habentur,  os  statim  obligatur,  ne,  partibus 
rigescentibus,  apertum  maneat,  saepe  etiam  e  lectis  ad  loca  remota,  burnida, 
frigida  transferuntur ,  qui  mores  politiae  medicinali  tanquam  pravi  remo¬ 
vendi  sunt. 

Sic  Petrus  Frank1)  enarrat,  morem  esse  satis  communem,  homi¬ 
nes  vix  mortuos ,  vel  etiam  eos ,  qui  propinquis  nimis  tarde  vel  dolorose  mori 
videantur,  e  lecto  extrahere  et  in  tegetes  stramineas  vel  tabulas  ligneas, 
interdum  etiam  in  terram  ipsam  deponere.  Porro  secundum  eiusdem  narra¬ 
tionem  talibus  moribundis  ab  aliis  nares  et  os  clauduntur,  quod  a  senatu 
Metiaco  anno  MDCCLXXVII  vetitum  est. 


OAP,  II, 

Haud  supervacaneum  videtur,  exempla  quaedam  adiicere ,  quibus  con¬ 
firmatur,  revera  homines  praemature  esse  sepultos. 

Sic  Matthaeus  Gottfried  Purmann2)  narrat,  ancillam  ex 
omnium  ,  qui  in  eadem  domo  habitarent ,  sententia  peste  correptam  ad 
vesperam  celerrime  mortuam  esse,  ita,  ut  post  aliquot  horas,  quia  nullum 
adesset  vitae  signum,  ad  sepulcretum  transferretur,  ubi  hora  matutina  se- 


1)  System  der  medie .  Polio .  IV.  p.  666. 

2)  Pestbarbier.  Halberstadt  1685. 

quente  sepeliretur.  Quum  vero  vespillones  humum  loculo  adiiccre  coepissent, 
tunc  illam  iterum  sese  movisse,  loculum  pulsasse,  ita,  ut  e  sepulcro  remota 
atque  in  nosocomium  translata,  omnino  sui  compos,  sed  sine  loquela  duos 
adhuc  dies  vixisset,  atque  tunc  demum  revera  mortua  esset. 

Simili  modo  professoris  Tuebingenensis  uxor,  quae  convulsionibus  hy¬ 
stericis  laborabat,  sexto  graviditatis  mense  terrore  affecta  est  tara  gravi ,  ut 
in  spasmos  vehementissimos  incideret,  et,  his  finitis,  post  horas  quatuor 
mortua  esse  videretur.  Quinqne  medici,  quorum  duo  satis  noti ,  Camerarius 
et  Mauchart,  nullam  motionem,  neque  pulsum,  neque  respirationem  nec  ullam 
sensibilitatem  observare  poterant.  Post  horas  quinque  animationis  experi¬ 
mentis  frustra  peractas,  Camerario  in  mentem  venit,  vesicatoria  pridie  pe¬ 
dum  plantis  applicata  removere,  atque  simul  feminae  faciem  accuratissime 
observare.  lamium  hallucis  epidermide  remota,  medicis  mutatio  quaedam 
circa  os  apparuit.  Quamobrem  omnia  animationis  experimenta  iterum  insti¬ 
tuta  sunt,  sed  sine  effectu.  Sic  femina  per  dies  sex  sine  ullo  vitae  signo, 
excepto  calore  aliquo  in  regione  scrobiculi  cordis,  iacebat.  Tunc  vero  subito 
oculos  aperuit  atque  in  vitam  rediit,  sed  sine  conditionis,  in  qua  sit  versata, 
conscientia.  Serius,  cibis  sumtis,  infantem  mortuum  peperit  et  mox  omnino 
convaluit. 

1  ^  f  .  \ ■  -i 

Pari  modo  Gelas,  sacerdos  centum  annos  natus,  incidit  in  somnum  morti 
simillimum,  ex  quo  expergefactus  est  eodem  tempore,  quum  omnia  ad  exse¬ 
quias  essent  parata  3). 

Hic  etiam  commemorare  licet  mortem  opinatam  interdum  parentheseos 
in  hydropicis  institutae  sequelam  esse.  In  exemplis  relatis  parum  abfuit, 
quin  asphyctici  sepelirentur,  sed  adsunt  alia,  quibus  specie  mortuos  revera 
sepultos  esse  confirmatur.  Bibliopolae  nimirum  Lipsiensis  uxor  puerpera  in 
statum  aliquem  incidit,  qui  pro  morte  habebatur.  Quare  ad  sepulcretum  trans- 


3)  Mera,  sur  les  inhumatioris  precipitees  par  Pineae  p.  87.  —  Rigaudeaux 
im  diction.  des  sc.  med.  t,  19.  p.  532. 

lata  est,  ubi,  loculo  semel  adhuc  aperto,  vespillones  in  feminae  digitis  annu- 
los  aureos  animadvertebant;  quamobrein  illi  leniter  solummodo  loculum  humo 
obtegebant  et  nocte  sequente  iterum  eum  aperiebant  annulorum  causa.  Quum 
vero  femina  a  vespillonibus  tacta  brachium  retraheret,  hi  valde  perterriti 
fugerunt,  Interim  illa  omnino  sui  compos  reddita  cum  lucerna  a  vespillo¬ 
nibus  relicta  domum  rediit,  ibique  a  marito  suo  recepta  est.  — 

Ecclesiae  Cadillacensis  custos,  quum  Campanarum  sono  vesperam  indi¬ 
cere  vellet,  feminae  hora  matutina  sepultae  vocem  audivit.  Sacerdos  bis 
hac  de  re  a  custode  certior  factus  ad  sepulcretum  se  contulit,  idemque  audivit. 
Sepulcro  aperto  femina  viva  inventa  est,  quae  tamen  brachii  atque  manus 
partem  morsibus  laceraverat. 

Iaeger  Stuttgardiensis  4)  historiam  nobis  tradidit  hancce: 

Homo  post  phtliisin  longinquam  tanquam  mortuus  sepultus  est.  Vespillo 
adhuc  sepulcro  humo  implendo  occupatus  ex  profundo  pulsationem  iterum 
iterumque  audit,  et  mox  quidem  in  capitis,  mox  in  pedum  mortui  regione. 
Loculo  post  horam  dimidiam  e  sepulcreto  remoto,  pulsatio  non  amplius  audita 
est,  eoque  aperto,  pectus  et  collum  lividum  colorem  ostenderunt,  et,  venae- 
sectione  instituta,  sanguis  serosus  profluxit.  Interim  etiam  lividus  colli  color 
adauctus  est;  manus  antea  in  pectore  depositae  nunc  in  cruribus  iacebant, 
caput  vero  ad  latus  versum  erat,  ceterae  partes  flexibiles,  maculae  omnino 
nullae  inventae  sunt. 

Huc  etiam  pertinent,  quae  de  masticatione  mortuorum  innotuerunt5); 
oritur  nimirum  quaestio,  num  ii  sepulti,  quorum  mandibulae  adhuc  moveren¬ 
tur,  revera  mortui  fuissent,  nec  ne. 


4)  Henke ,  Zeitschrift  VL 

5)  Rohrius  de  masticatione  mortuorum  Lips.  1679. 

Confusionis  illius  tristissimae,  nimirum  mortis  opinatae  cum  morte  vera, 
lianc  esse  causam ,  quod  signa  morti  verae  hucusque  tributa  saepissime  fal¬ 
lacia  atque  incerta  sint,  facile  intelligitur.  Multa  enumerantur  mortis  signa ; 
inprimis  pallidus  ille  faciei  atque  reliqui  corporis  color,  labia  livida,  frigus 
notabile  in  toto  corpore,  respirationis,  cordis  micatus  atque  pulsus  absentia 
et  sensibilitas  extincta  quoad  omnia,  quae  homini  viventi  stimulum  praebent 
atque  incitamentum, 

Quae  quidem  signa  ad  mortem  confirmandam  non  sufficere,  nostris  tem¬ 
poribus  experientia  docuit. 

lam  paulo  certiores  reddimur  de  mortis  verisimilitudine  oculo  sic  dicto 
fracto,  i.  e.  cornea  in  vivis  cavata,  pellucida,  in  mortuis  collapsa  atque 
turbida;  deinde  ore  per  mandibulam  delapsam  aperto;  porro  extincta  partium 
mollium  elasticitate ,  praesertim  in  humerorum  et  natum  regione;  tum  macu¬ 
lis  caeruleis  vel  lividis  in  dorso,  articulationum  rigiditate,  denique  eo,  quod 
venae  apertae  sanguis  non  effluit. 

Ex  uno  tantum  signo  mortem  veram  concludere  non  possumus,  sed  com¬ 
pluria  simul  cum  conditione  morti  antecedente  considerata  satis  certam  diagno¬ 
sin  constituunt. 

Quod  attinet  ad  status  morti  antecedentes,  mors  vera  senectutem,  morbos 
longinquos,  e.  g.  phthisin,  hydropem,  vel  etiam  exanthemata  acuta,  typhum 
etc.  nec  non  laesiones  quasdam  graviores  sequi  solet. 

Mors  vero  opinata  non  solum  post  morbos  aliquos,  sed  etiam  sine  morbo 
antecedente  in  hominibus  sanis  et  adolescentibus  observatur,  vel  sine  occasione 
cognita,  vel  post  terrorem,  indignationem,  post  gaudium  vehemens,  post 
nuntium  gravem  nec  exspectatum,  post  spirituosorum  abusum  atque  ventri¬ 
culi  cibis  ad  concoquendum  ineptis  implctionem,  vehementissimas  corporis 
motiones  cum  refrigerio,  post  famem  vel  sitim  longinquam.  Sic  etiam  in 
graviditate,  in  actu  partus  ipsius,  vel  statim  post  partum ,  atque  in  puerperio, 

porro  in  morbis  spasmodicis,  neurosibns  accedere  potest  statas  aliquis  morti 
similis.  Hac  etiam  pertinet  mors  opinata,  quae  interdum  haemorrhagias 
permagnas,  vel  alias  evacuationes  vehementes,  e.  g.  paracenthesin  in  hydro¬ 
picis  institutam  sequitur,  nec  non  ea,  quae  per  immersionem  in  aquam,  per 
fulmen,  per  frigus,  per  strangulationem,  per  inspirationem  aeris  ad  respira¬ 
tionem  inepti  et  per  venena  efficitur. 

Liceat  hic  commemorare  solummodo  infantes  eos,  qui  specie  mortui 
quidem  nascuntur,  sed  per  remedia  excitantia  rursus  in  vitam  revocantur. 

Singula  quaedam  mortis  signa  nunc  accuratius  consideremus.  Primum 
cordis  micatus  atque  pulsum :  Circulatio  sanguinis  omnino  sublata  cognosci 
dicitur  ex  eo,  quod  sanguis  e  vena  dissecta  non  profluit,  aut,  si  quid  sanguinis 
profluat,  e  ratione,  qna  se  habet.  At  etiam  in  vivis  hominibus  haud  raro 
sanguis  e  vena  secta  non  effluit ;  nimirum  si  cordis  vis ,  nt  in  animi  deliquio, 
plane  depressa  est,  tum  sanguis  ad  vasa  minora  atque  remotiora  pervenire 
non  potest.  E  contrario  sanguis  nondum  coagulatus  e  mortuorum  vasis  ela- 
sticitatis  vi  propelli  potest,  Cum  vero  sanguis  e  vena  secta  emissus  coagula¬ 
tus  invenitur,  tunc  vitam  omnino  sublatam  esse  concludere  possumus;  vel 
saltem,  etiamsi  vita  omnino  non  extincta  sit,  magnum  tamen  circulationis 
restituendae  impedimentum  per  coagulationem  oriri.  Quamobrem  coagulatio 
sanguinis  ei,  quod  e  vena  sanguis  non  profluat,  tanquain  certius  mortis  signum 
praeferenda  est. 

Sequitur  sensibilitas  illa  quoad  stimulos  atque  incitamenta,  quae  prae¬ 
cipue  in  musculorum  irritabilitate  cognoscitur.  Plane  nota  sunt  experimenta 
electrica  in  mortuis  et  hominibus  et  bestiis  instituta.  Qua  de  re  Fothergile 
dicit6):  ,,  Quamdin  electrici  tatis  ictibus  musculorum  contractio  efficitur,  per¬ 
sonae,  cui  applicatur,  vita  restitui  potest,  ubi  vero  non  contigit,  mors 
certissima  est;u  galvanismuin  tamen  proprie  sic  dictum  electricitati  frictione 
provocatae  praeferendum  esse,  Creve,  Heidmann,  Behrends,  aliique 


6)  Hawes  ,  1. 1.  p.  198. 

affirmant.  Quam  quidem  efficaciam  At.  abHuMBOtD* 7)  non  negat,  omni 
vero  iure  dicit,  hic  non  verisimilitudinem  sed  potius  certitudinem  signorum 
quaerendam  esse.  Ceterum  negari  nequit,  irritabilitatem  in  variis  corporis 
animalis  partibus  plane  variam  esse,  et  spasmis  vehementibus  nec  non  rigidi¬ 
tate  musculorum  adaucta  impediri  posse,  ita,  ut  externarum  partium  musculis 
irritatis,  sese  tamen  non  contrahentibus,  internarum  vita  adhuc  integra  esse 
possit.  E  contrario  cum  in  hominibus  revera  mortuis,  tum  in  membris  a 
corpore  dissectis  irritabilitas  illa  observata  est 8). 

Corneae  collapsus  a  multis  viris  doctissimis,  e.  g.  van  de  Haen,  Wins- 
row,  Fothergill  pro  certo  mortis  verae  signo  habitus  est.  At  quam¬ 
quam  omnino  ad  signa  certiora  pertinet,  tamen,  quia  solummodo  ab  homini¬ 
bus  doctis  aut  expertis  recte  cognosci  potest,  ei  soli  fides  non  habenda  est. 

Elasticitatis  absentia  in  partibus  mollibus  in  omnibus  quidem  cadaveribus 
observatur,  sed  plerumque  tam  sero,  ut  in  usum  vocari  non  possit. 

Inter  certissima  mortis  signa  enumeratur  putredo  universalis,  quae  se¬ 
cundum  morborum  antecedentium  et  tempestatis  varietatem  vario  tempore  post 
mortem  observatur.  Primum  huc  pertinet  odor  funereus,  deinde  praesertim 
in  abdomine  et  genitalibus  maculae  oriuntur  virides  —  vel  virido -nigrae.  Ex 
ore,  naribus,  ano,  in  feminis  etiam  ex  genitalibus  sanies  profluit  malo  odore 
praedita.  Serius  etiam  epidermis,  si  fortius  tangitur,  a  cute  separatur. 
Quae  signa  certissime  observari  possunt  72  horas  post  mortem  veram. 

De  putredine  Mende9)  recte  dixit,  eam,  quae  in  viventibus  corporibus 
putredo  vocetur,  aut  nullam  esse,  aut  solummodo  a  morte  singularum  partium 
viventibus  adhuc  adhaerentium  dependere.  Putredo  vero  localis  atque  par¬ 
tium  externarum  ad  mortis  verae  notionem  constituendam  non  sufficit,  neque 
unum  tantum  eius  signum,  ut  odor,  cutis  color,  maculae,  sed  putredo  uni- 

t  ‘  «. . 

7)  Veler  die  gereizte  Mushel-  und  Nerve nfaser,  Bd.  2.  p .  7  u*  flgd.  1797. 

8)  Alijjni  ,  Versuch  iiler  Galvan.  1.  Th.  p.  102.  —  Nysten,  Recherch.  de 
physiolog.  et  cliim.  patholog.  p.  367  et  sqq. 

9)  Handluch  der  gerichtlichen  Medicin.  5.  Th.  p.  2  82. 

Ycrsalis  atque  omnia  eius  signa  necessaria  sunt.  Quae  tamen  signa  interdum 
nimis  sero  conspiciuntur;  deinde  mortui  putredini  saepius  non  solum  per 
longum,  verum  etiam  per  omne  tempus  restitisse  traduntur10);  denique  signa 
illa  in  universum  non  eius  sunt  generis ,  ut  ab  omnibus  facile  atque  clare 
cognosci  possint.  Qua  de  causa  hoc  signum  aliquid  incommodi  habet,  atque 
quoad  celeritatem  diagnoseos  haud  magni  momenti  est.  Eadem  de  causa 
Donne  n)  aliquid  in  corpore  humano  vel  omnino  animali  invenire  studuit  ce¬ 
lerius  quam  reliqua  putredini  expositum,  atque  tale  quid  sanguinem  esse  dixit, 
cuius  globuli  paucas  tantum  horas  post  mortem  permutentur. 

Reliquum  est,  ut  de  signo  aliquo,  quod  facillime  celerrimeque  post 
mortem  observari  possit,  nimirum  de  cutis  exsiccatione  nonnulla  proferantur. 
Quod  signum  eo  constat,  ut  cutis,  epidermide  remota,  in  mortuis  exsicce¬ 
tur,  cornu  similis  liat,  pelluceat,  colorem  subfuscum  accipiat,  tenuior  red¬ 
datur  atque  vasa  sanguine  exsiccato  impleta  ostendat.  Cutis  vero  hoc  modo 
epidermide  privatur,  ut  nonnullae  liquoris  Ammonii  caustici  guttulae  pectori, 
brachio,  femori  vel  alii  parti  infundantur  et  panniculo  per  sexagesimas  non- 
nulfas  terantur. 

Causas,  cur  epidermide  privata  cutis  exsiccetur,  Weberus  ita  expli¬ 
cat:  primum  epidermide,  quae  evaporationem  impedit,  remota,  evaporatio 
augetur;  deinde  animalium  mortuorum  membranae  humorum  transsudationi 
minus  quam  vivorum  resistunt;  denique  fluida  evaporata  in  mortuis  sanguine 
non  restituuntur.  Contra  in  vivis  corporibus,  epidermide  sublata,  corii 
vires  ita  adaugentur,  ut  paulo  post  ex  eo  nova  oriatur  epidermis;  quam  ob 
rem  cutis  exsiccatio  in  vivis  organismis  locum  habere  non  potest.  Quae  etiam 
in  hydropicis  non  observari  dicitur;  tamen  in  nosocomio  St.  Georgi  Lipsiensi 
duo  innotuerunt  casus,  ubi  experimentum  supra  commemoratum  in  duobus 
hydropicis  institutum  onmino  cutis  exsiccationem  efficiebat. 


10)  Grollmavy,  diss.  de  pufred.  mortis  signo  minus  certo. 

11)  Sciim idt’s  Jalirbueh er.  Bd.  18./?.  26  9. 

Adiiciantur  adhuc  nonnulla  ad  discrimen  inter  mortem  opinatam  et 
veram  pertinentia.  Nimirum  in  specie  mortuis  plerumque  adhuc  aliquis  ocu¬ 
lorum  splendor  remanet,  nec  facile  cornea  collabitur;  eae  partes,  quibus 
corpus  incumbit,  minus  compressae  atque  conquassatae  apparent.  Cutis  fri¬ 
gus  non  tam  glaciei  simile  est,  nec  illa  omni  turgore  caret.  Interdum  etiam 
sensibilitatis  ac  motionis  vestigium  animadvertitur.  Oculis  apertis  et  ad  lu¬ 
cem  versis  pupula  paulo  adhuc  contrahitur.  Os  apertum  facile  claudi,  bra¬ 
chium  in  cubito  extensum  nec  non  digiti  extensi  facile  flecti  possunt.  Saepius 
etiam  respiratio,  quamquam  exigua,  observatur,  si  pluma  a  filo  longiore 
dependens  ante  os  movetur,  vel  si  speculum  omnino  purum  aut  metallum 
aliquod  laevigatnm  ante  os  et  nares  infuscatur.  Laudatur  etiam  hoc  experi¬ 
mentum  :  poculum  aqua  impletum  pectori  nudo  imponitur ;  tunc  respirationis 
praesentia  interdum  motu  aliquo  regulari  in  aquae  superficie  indicatur.  Aliud 
vitae  nondum  extinctae  signum  hoc  esse  potest,  ut  parva  aquae  bullientis 
copia  pectori  caute  instillata  cutis  ruborem  vel  vesiculae  eruptionem  efficiat. 


€  A  P.  1W. 

Antiquissimorum  populorum  historia  nos  docuit,  legislatores  hominum 
praeiudiciis ,  ex  quibus  ii  mortuos  suos  quam  primum  sepeliri  studerent,  eo 
restitisse,  ut,  causis  variis  et  religiosis  et  politicis  praetextis,  dies  certos 
indicarent,  ante  quos  nullum  mortuum  sepeliri  liceret.  Sic  Herodotus12) 
in  Aegypto  nullum  mortuum  ante  diem  quartum  post  mortem  sepeliri  debuisse 
narrat.  Persae13)  veteres  mortuos  suos  non  sepelierunt,  priusquam  cada¬ 
veris  odor  aves  carnivoras  allexerit.  Apud  Chinenses  amicus  vel  propinquus 


12)  Herod.  Lib.  I. 

13)  1  bidexn  Lib.  II. 

mortui  corpus  veste,  qua  vivus  usus  erat,  integit,  ita  ut  mortuus  per  dies 
tres  obtectus  iaceat  et  animae  reditus  exspectari  possit.  Lycurgus  canticis 
funebribus  undecim  dies  tribuit,  ante  quos  nemo  sepeliri  debebat,  et  Graeci 
in  universum  mortuos  per  tres  dies  deplorare  solebant,  antequam  eos  sepe¬ 
liebant*  Sic  etiam  lex  duodecim  tabularnm  sepulturam  ante  diem  nonum 
vetabat.  Romani  veteres  secundum  Plinium,  Quinctilianum  aliosque 
autores  mortuos  suos  per  aliquot  dies  in  domiciliis  retinebant,  nec  eos  igni 
tradebant,  priusquam  acclamatio  crebra,  libitinariorum  clamor  atque  digiti 
unius  decisio  certissima  mortis  verae  signa  iis  fuerant.  Neque  tamen  seraper 
cautio  illa  suffecit;  historia  enim  Acilium,  Lamiam  nec  non  Tuberonem 
in  rogo  ipso  ad  vitam  rediisse  narrat. 

Nostris  temporibus  necessarium  visum  est,  ut  mortis  signorum  scientia 
cum  populo  communicetur,  ne  specie  mortui  sepeliantur  nec  eorum  sanatio 
negligatur.  Sic  anno  1794  sacerdotibus  borussicis  mandatum  est,  ut  coetus 
suos  mortis  verae  signa  edocerent,  atque  praescriberent,  quomodo  cadavera 
per  longius  tempus  observanda  essent.  Quo  in  mandatu  primum  verisimilia 
atque  insufficientia  mortis  signa  enumerata  et  rationes  commendatae  sunt, 
quibus  vita  revocari  possit.  Unicum  vero  certum  mortis  signum  in  eadem 
instructione  demonstratur  putredo  vera  et  universalis,  eiusque  signa.  Porro 
nemo,  qui  mortuus  habetur,  statim  nudus  in  cubiculo  frigido,  sed  unusquis¬ 
que  aestate,  vere  et  auctumno  per  unum  saltem  vel  duos  dies,  hieme  vero 
per  tres  dies  vel  quatuor  in  spatio  quodam  modice  calido  vestitus  deponi  debet. 
Interim  animationis  experimenta  instituenda  sunt ;  si  vero  illa  nullum  effectum 
exserunt,  corpus  tanquain  cadaver  lavandum,  vestitumque  in  loculo  aperto 
et  cubiculo  frigidiore  depositum  custodibus  tradendum  est. 

lam  supra  electricitas  metallica  commemorata  est,  tanquam  verae  mor¬ 
tis  explorandae  remedium.  Huc  etiam  pertinent  experimenta  a  Creye  insti¬ 
tuta.  Apparatus,  quo  ille  utebatur,  ita  constructus  est,  ut  arcus  argenteus 
cum  tabulis  argenteis  et  stanneis  per  cochleas  coniungatur.  Ea  cutis  supra 
cubitum  sordibus  liberatae  pars,  quae  musculum  bicipitem  brachii  obtegit, 

tenditur  et  musculus  Ipse  per  incisiones  longitudine  pollicum  5  ad  6  in  media 
eius  parte  nudatur,  vulneris  labia  cutis  tensione  inter  se  removentur  et  anti- 
bracliiuin  paene  omnino  extenditur.  Tunc  instrumenti  Creviani  tabulae  fibris 
musculi  nudis  paulo  fortiter  imponuntur,  quae  in  ipso  tactus  momento  obser¬ 
vandae  sunt.  Praesente  adhuc  irritabilitate,  fibrae  vario  modo  contrahuntur; 
tunc  vulnus  lege  artis  statim  claudendum  est.  E  contrario,  si  nullus  effectus 
animadvertitur,  experimentum  repetendum  est.  At  hoc  Creviano  instrumento 
localis  solummodo  irritabilitas,  non  universalis  probatur. 

Quamquam  desiderium  sepulturam  praematuram  evitandi  ipsa  hominis 
natura  contineri  ac  probari  videtur,  tamen  Iudaei  e  principiis  religiosis  mor¬ 
tuos  suos  eodem,  quo  mortui  erant,  die  sepeliendos  esse  putabant.  Quod  a 
duce  Megalopolitano  anno  1772  vetitum,  a  Iudaeis  Suerinensibus,  nec  non 
ab  Hirschelio,  rabbino  Hamburgensi,  defensum  est.  Alius  Iudaeus  celeber¬ 
rimus,  Moses  Mendelsohn,  legem  a  duce  illo  datam  laudat14).  Sic  etiam 
Pragae  a  Gubernio  Austriaco  anno  1786  hora  quadragesima  octava  post 
mortem  tanquam  tempus  sepeliendi  constituta  est15). 

Ii,  quibus  politia  medicinalis  tradita  est,  quum  intelligerent,  mortem 
veram  a  morte  opinata  solummodo  a  viris  doctis  recte  discerni  posse,  talibus 
viris  hoc  munus  tribuere  studuerunt,  atque  ea  de  causa  mortuorum  inspectio¬ 
nem  fieri  iusserunt. 


14)  Henke  ,  Zeitschrift  V.  4.  S.  295.  —  Marcus  Herz ,  uber  die  fruhe 
Beerdigung  der  Juden.  Berlin.  Voss.  1787  —  88. 

15)  Sciierf*s  Archiv  VI.  S .  208. 

Cum  mortuorum  inspectione  arcte  etiam  domornm  funerariarum  insti¬ 
tutio  cohaeret,  sine  qua  illa  proprie  imperfecta  dicenda  est.  Qua  sub  voce 
intelliguntur  aedificia  publica ,  in  quorum  cubiculis  hunc  ad  finem  proprium 
praeparatis  mortui  vel  mortuis  similes  recipiuntur  atque  observantur,  quoad 
sine  periculo  sepeliri  possunt.  Quale  aedificium  in  Germania  primum  Vina¬ 
riae  anno  1794  e  celeberrimi  Hufelandi  praeceptis  institutum  est. 

Aedificia  simul  etiam  hunc  praebent  usum ,  ut  morborum  contagiosorum 
propagationem  prohibeant,  qui  mortuis  per  longius  tempus  in  domiciliis  re¬ 
tentis  facile  exoriri  possunt.  Praecipue  in  oppidis  magna  incolarum  copia 
impletis  plane  necessaria  habenda  sunt  talia  aedificia.  Hic  enim  mortuorum 
conservatio  multis  ac  magnis  difficultatibus  ac  periculis  coniuncta  est,  prae¬ 
sertim  morbis  contagiosis  grassantibus ;  quae  pericula  adaugentur  in  familiis 
pauperioribus,  angustissimis  nec  non  pessimis  spatiis  coercitis,  quando  nimi¬ 
rum  illae  ,  aedificiis  funerariis  deficientibus  ,  per  longius  tempus  mortuos 
suos  inter  vivos  retinere  coactae  sunt.  Quod  locum  attinet,  ut  domus  fune¬ 
rum  in  coemeterio  instituatur,  aptissimum  est,  si  hoc,  uti  semper  fieri 
debuerit,  extra  oppidum  conditum  est.  Cum  in  talibus  aedificiis  exstruendis 
utilitas  interna  magis,  quam  externum  decus,  respicienda  sit,  in  eo  potis¬ 
simum  res  posita  est,  ut  spatium  ad  mortuos  conservandos  satis  amplum, 
vivorum  sanitati  non  periculosum,  animandi  remediis  ac  instrumentis  prae¬ 
ditum  adsit16). 

De  magnitudine  et  institutione  domus  funerariae  haec  fere  commendata 
sunt.  In  oppido  incolarum  octodecim  millium,  ubi  quadringentos  circiter 
mortuos  per  annum  assumere  possumus,  cubicula  duo  iuxta  se  posita  loculis 
duodecim  omnino  suffecerint.  Corporibus  muliebribus  a  virilibus  separatis, 


16)  J aco  a  Atzel  ,  uher  die  Leichenhduser.  Siuttg.  1796. 


illa  feminae ,  liaec  viro  traduntur  custodi  ,  cuius  cubiculum  tabula  vitrea 
satis  magna  ferruminata  praeditum  est,  per  quam  mortui  semper  observari 
possunt,  et  qua  odoris  cadaverosi  introitus  in  cubiculum  custodis  evitatur. 
Cubicula,  ubi  corpora  ipsa  iacent,  per  canales  sub  solo  institutas  calefiunt. 
Aliud  etiam  cubiculum  necessarium  est  pro  balneis  parandis  et  instrumentis 
auxiliaribus  conservandis.  Instrumenta  vero,  quae  in  domo  funebri  necessaria 
censentur,  baec  sunt:  labrum,  pallium  balneare  laneum  nec  non  mappae, 
macbina  ad  oxygenium  inhalandum ,  quae  simul  ad  clysma  cum  tabaco  appli¬ 
candum  adliiberi  potest,  scopulae,  vitra  nonnulla  spiritu,  asa  foetida,  ca¬ 
storeo,  tartaro  stibiato  etc.  impleta,  apparatus  pro  venaesectione,  tuba, 
sipbo,  apparatus  electricus,  torus  plumeus.  Quae  omnia  non  ubique  parari 
posse  per  se  intelligitur.  Ne  ullum  vitae  redeuntis  vestigium  praetermittatur, 
mobiles  mortuorum  partes  cum  filamentis  coniunguntur,  quorum  motiones 
omnes  tintinnabulo  illis  cohaerente  indicantur.  Commendatum  est  etiam 
suscitabulum  per  fila  cum  capite,  brachiis  et  pedibus  mortuorum  coniunctum 
ita  ,  ut  instrumentum  minima  partium  illarum  motione  statim  moveatur. 
Cubicula,  in  quibus  corpora  recipiuntur,  in  inferiore  tabulato  iacent,  in 
superiore  cubiculum  paratum  est  medico,  qui  aliquoties  per  diem  domum 
invisit17).  Corpora  caute  in  loculis  foraminibus  praeditis,  quae  aerem  per¬ 
mittunt,  vel  corbibus  ad  aedificia  funebria  transferenda  sunt.  Quod  tamen 
non  statim  post  mortem  fieri  debet,  nisi  locus  vel  aliae  res  id  ipsum  necessa¬ 
rium  reddant,  sed  potius  corpora  per  horas  viginti  quatuor  in  domiciliis  reti¬ 
nenda  atque  medico  inspicienda,  tunc  vero  transferenda  sunt.  In  domo 
funeraria  corpore  facie  non  obtecta  iacent,  quoad  verae  atque  universalis  pu¬ 
tredinis  signa  apparent.  Tum  demum,  inspectione  tamen  pluries  a  medico 
instituta,  sepultura  fieri  debet.  Caeterum  funera  citissime  putrescentia  aut 
citius  sepelienda,  aut  ab  aliis  removenda  sunt. 

17)  Spe Y ER  in  HenkE’s  Zeitschrift.  Erg.  H.  V.  S.  59. 

Non  defuerunt *  qui  domorum  funebrium  necessitatem  atque  usum  ne-* 
garent*  quorum  argumenta  liaec  sunt. 

Primum  nostris  temporibns  mortis  signa  tam  certe  constituta,  tam  in¬ 
fallibilia  esse*  ut  simplex  medici  observatio  sufficiat.  At  constat*  pleraque 
signa  solummodo  verisimilitudinem  satis  magnam  praebere*  quae  rei  tanti 
momenti  sufficere  non  potest. 

Deinde  mortuorum  conservationem  usque  ad  sepulturam  eadem  opportu¬ 
nitate  in  domiciliis*  ac  in  aedificiis  funebribus  fieri  posse*  quod  praeterea 
etiam  pietati  magis  respondeat.  Sed  raro  tantum  domicilia  ita  se  habent* 
in  quibus  omnia  illa  instrumenta  ac  experimenta  institui  possint. 

Tum  domorum  funebrium  institutione  inanem  hominum  anxietatem  quoad 
sepulturam  specie  mortuorum  augeri.  Attamen  anxietatem  illam  omnino  non 
inanem  esse  exemplis  probatum  est*  nec  eam  rationes  ab  iis*  quibus  politia 
medicinalis  tradita  est*  hucusque  adhibitae  extinguere  potuerunt.  E  contra¬ 
rio  post  corporum  receptionem  in  domum  funerariam  bene  praeparatam  metus 
nullus  oriri  potest. 

Porro  mortuorum  conservationem  usque  ad  veram  atque  universalem 
putredinem  sanitati  communi  noxiam  esse.  Sed  neque  aedificia  funebria  in 
inediis  oppidis  conduntur*  neque  funera  usque  ad  summum  putredinis  graduin 
ibi  iacere  solent.  Praeterea  in  illis  aedificiis  summa  cura  atque  opera  ponitur 
in  aere  renovando.  Accedit*  quod  funerum  exhalatio  non  tam  periculosa  est* 
quam  dicunt;  Brinkmannus  enim  saepissime  sese  in  cubiculis  versatum  esso 
refert*  ubi  funera  40  ad  50  iacerent;  nec  unquam  se  aliquid  mali  inde  sibi 
contraxisse.  Inter  anatomos  enumerantur  viri,  qui  ad  senectutem  altiorein 
pervenerunt,  e.  g.  Fu.  Ruxscir,  I.  B.  Winslow,  I.  B.  Morgagni,  I. 
Th.  Walter,  B.  S.  Albinus*  quorum  tres  nonagesimum*  duo  septua¬ 
gesimum  annum  superaverunt. 


Denique  difficillimum  esse,  aedificiorum  funebrium  suintnm  sustinere. 
Yix  tamen  dubitandum  est,  quin  sumtus  ad  domos  funerarias  instituendas  et 
conservandas  necessarius  sepulturarum  atque  monumentorum  sumtu  minuto, 
magna  saltem  ex  parte  tolli  possit. 

Quae  cum  ita  sint,  argumenta  illa  a  quibusdam  prolata  ad  demonstran¬ 
dum  id,  domos  funebres  non  esse  necessarias,  sufficientia  omnino  non 
censenda  sunt. 


